ครึ่งบ่าย…ไม้สั้น – บล.คันทรี่ กรุ๊ป
ครึ่งบ่าย...ไม้สั้น - บล.คันทรี่ กรุ๊ป
6 ก.ค. 2559

SET พักตัวสร้างฐานก่อนดีดกลับในวันยืนเหนือ 1,450 จุด…. “ซื้อ”  KKP
ดัชนี SET อยู่ที่ 1,450.52 จุด +0.45 จุด +0.03% ปริมาณซื้อขาย 24,496  ลบ.
แนวรับ :  1,440    แนวต้าน : 1,450 / 1,460
 
สรุปทิศทางและแนวโน้มตลาด
SET พักตัวสร้างฐานตามตลาดหุ้นโลก: SET เปิด Gap ลงตามตลาดหุ้นโลกและราคาน้ำมันที่ปรับตัวลง ก่อนจะฟื้นตัวกลับขึ้นทดสอบแนวต้านที่ 1,450 จุดอีกครั้ง อย่างไรก็ตามประเมิน Downside Risk จากการ “พักฐาน” จะจำกัดที่ 1,440 จุด ขณะที่ระยะสัปดาห์คาดว่าจะปรับสูงขึ้นในรูปแบบ Sideways Up ไปที่ 1,480 จุด…แนะนำ “ซื้อ” 1) Consumption + Infrastructure Plays อย่าง ROBINS, CPN, BEAUTY, CK, SEAFCO และ “เก็งกำไร” CPALL 2) ผลดีจากดอกเบี้ยต่ำ อย่าง JASIF, DIF, KKP, KTC, และ THANI
“ซื้อ” KKP…ผลดีดอกเบี้ยต่ำและปันผลสูง 6.6-7.4%: แนะนำ “ซื้อ” KKP ด้วยเป้าหมายพื้นฐาน 50 บาท ด้วยปัจจัยสนับสนุนจาก 1) ผลการดำเนินงานเติบโตแกร่ง 22% ปีนี้ สูงสุดในกลุ่มธนาคาร และไม่มีปัญหาจากการตั้งสำรองจำนวนมากเหมือนกับธนาคารขนาดใหญ่ 2) รายได้จากธุรกิจหลักทรัพย์ผ่าน PHATRA เพิ่มขึ้นตามปริมาณการซื้อขายที่ดีในปีนี้ 3) ROE เร่งตัวขึ้นจาก 8.9% ในปี 2015 เป็น 10.5% ปีนี้ และ 11.2-11.7% ในปี 2017-18 4)ให้ผลตอบแทนจากเงินปันผลสูง 6.6-7.4% ต่อปี (จ่ายปันผล 2 ปีครั้ง) และ 5) ในทางเทคนิคแกว่งตัวยกฐานขึ้นตามกรอบ ประเมินแนวต้านที่จุดสูงสุดเดิมบริเวณ 46.25 หรือถัดไปที่ 50.00 บาท
 
หุ้นที่น่าสนใจทางเทคนิค
KKP “ซื้อ” ราคาหุ้นแกว่งตัวขึ้นต่อเนื่องหลังทะลุกรอบ Wedge พร้อมปริมาณการซื้อขายสูงขึ้นชัดเจน สอดคล้องกับเส้นค่าเฉลี่ยทำ Golden Cross สนับสนุน เป็นจังหวะซื้อเก็งกำไร มีแนวต้านแรกที่ 46.25 บาท และถัดไปที่ 48 และ 50 บาทตามลำดับ
SAMART “ซื้อ” ราคาหุ้นแกว่งตัวยกฐานขึ้นทดสอบแนว Downtrend Line ด้วยแท่งเทียน Rising Method พร้อมปริมาณการซื้อขายสูงสนับสนุน สอดคล้องกับเครื่องมือ MACD เป็นบวกยกฐานขึ้น มีแนวต้านแรกที่ 17.00 บาท และถัดไปที่ 17.40 บาท
RS “ซื้อ” ราคาหุ้นเริ่มมีสัญญาณขึ้นต่อหลังพักตัวไม่หลุดเส้นค่าเฉลี่ยระยะสัปดาห์ ด้วยแท่งเทียน Rising Method เป็นจังหวะซื้อเก็งกำไร มีแนวต้านแรกที่ 11.80 บาท ผ่านได้มีแนวต้านถัดไปที่ 12.50 บาทสรุปตลาดภาคเช้า
 
ตลาดภาคเช้าดัชนีสามารถปรับตัวเพิ่มขึ้นมาปิดในแดนบวกได้แม้ว่าในช่วงเปิดตลาดจะปรับตัวลดลงแรงตามภาพรวมของตลาดหุ้นรอบบ้าน นำโดยหุ้นกลุ่มสื่อสารที่ปรับตัวเพิ่มขึ้น 0.7% และกลุ่มปิโตรเคมีที่ได้รับผลดีจากราคาน้ำมันที่ปรับตัวลดลง ด้านปริมาณการซื้อขายอยู่ที่ 2.4 หมื่นล้านบาท
 
แนวโน้ม ภาคบ่าย
คาดดัชนีมีแนวโน้มอ่อนตัวลง แรงกดดันยังคงมาจากความกังวลกับปัญหาเศรษฐกิจโลกหลังจากทางกนง.เปิดเผยรายงานการประชุมที่บอกว่าภาพรวมตลาดโลกยังมีความเสี่ยงสูงโดยเฉพาะประเด็น Brexit แต่การอ่อนตัวลงอาจจะไม่มากนักเนื่องจาก ศก.ไทยเริ่มมีสัญญาณฟื้นตัวจากภาคการท่องเที่ยวที่ดีกว่าคาด โดยหุ้นที่น่าสนใจลงทุนในระยะสั้นเราเลือกกลุ่มที่มีปัจจัยบวกเฉพาะ ตัวอย่างกลุ่มรับเหมาก่อสร้างที่จะมีงานประมูลภาครัฐออกมาอย่างต่อเนื่องในอนาคตอย่างงานรถไฟฟ้า หรืองานนำสายไฟลงใต้ดินเป็นต้น
 
วิเคราะห์ทางเทคนิค
GIFT ราคาปิด 3.30 บาท
แนวรับ 3.26 บาท   แนวต้าน 3.60 บาท
แนว cut หากราคาหุ้นมีโอกาสหลุด 3.22 บาท
กราฟ GIFT ตัดขึ้นผ่านแนวกดทับของเส้น down trend line และผ่านกรอบสามเหลี่ยมขึ้นมาได้  ทั้งนี้ MACD ได้เกิดสัญญาณซื้อแบบแข็งแกร่งก่อนหน้านี้แล้วโดยมีรูปแบบเป็น Triple Divergence ซึ่งจะทำให้ราคาหุ้นเริ่มปรับตัวขึ้นอย่างจริงจังจากนี้ไป  แนะนำซื้อ
 
เด็กแนว
VTE  ติดตามกันต่อเนื่องสำหรับแหนมเนืองสุดอร่อยตัวนี้ เด็กแนวได้แจ้งไปแล้วว่าในที่สุดผู้ถือได้ยกมืออนุมัติให้บริษัทรับงานก่อสร้างโรงไฟฟ้าที่พม่าจำนวน 220 MW แล้ว  โดยมูลค่างานก่อสร้างประมาณ 1 หมื่นล้านบาท แบ่งการรับรู้งานก่อสร้างเป็น 48 เดือนมูลค่า 2.4 พันล้านบาท ต่อปี มีอัตรากำไรสุทธิคิดคร่าวๆ  ประมาณ 150 ล้านบาท/ปี  และในปีสุดท้ายจะมีกำไรประมาณ 210 ล้านบาท กินยาวรวม 4 ปี เมื่อรวมกับกำไรในประเทศ เบื้องต้นคิดมูลค่าไว้ที่ 3.6 บาท ยังไม่นับโครงการ โรงไฟฟ้าแสงอาทิตย์ที่บริษัทไปทำสัญญาไว้กับพม่า 90 mw  ฟิลิปปินส์อีกราว 30 mw และโรงไฟฟ้าชีวะมวลที่ญี่ปุ่นก้อนโต  มองดูแล้วงานใหญ่มากสำหรับหุ้นตัวนี้  แต่นักลงทุนติดภาพเป็นหุ้นไร้สาระ ซึ่งอันที่จริงต้องบอกว่าบริษัทเขามีเนื้อหาสาระที่นึกไม่ถึงกันเลยทีเดียว เด็กแนวจึงแนะนำว่าสะสมกันไว้เถอะหุ้นตัวนี้กินยาวอย่ามอง VTE อย่างอดีต ให้นึกถึงสิ่งใหม่ๆที่เกิดขึ้น เพราะบริษัทเปลี่ยนแปลงหน้าตาแล้ว  ข้อมูลข่าวสารต้องอ่านกันจะได้รู้ว่าเขามาแรงกว่าใครในชั่วโมงนี้  แล้วจะใหญ่โคตรๆ ต่อไปอีกหลายปี
กราฟ VTE ดีดตัวขึ้นรับข่าวนี้ และสร้าง pattern V-Shape มีสัญญาณซื้อเกิดขึ้นใน Stoch เป้าหมายระยะสั้นจะขึ้นไปทดสอบ 3.00 บาทไม่ยาก ใครชอบแม่เอาแม่ ใครชอบลูกคว้า VTE-W2 ไป  หากเล่นสั้นมีต้าน 1.00 บาท  หรือเล่นยาวสุดแท้แต่ จะกินคำเล็ก หรือคำโตๆ